0186.xml
کایا کنیپی تاشقند اوپن ٹینس ٹورنامنٹ کے سیمی فائنل میں پہنچ گئیں
تاشقند ۔ 11 ستمبر (اے پی پی) اٹلی کی نامور ٹینس سٹار کایا کنیپی اور ازبکستان کی نیگینا ایبدرائیموا اپنی عمدہ کارکردگی کی بدولت تاشقند اوپن ٹینس ٹورنامنٹ کے سیمی فائنل میں پہنچ گئیں جبکہ بیلا روس کی اولگا گوور ٹسوا اور ازبکستان کی ایکگل ایمانمورا دووا کوارٹر فائنل میں ہار کر ایونٹ سے باہر ہوگئیں۔ ازبکستان میں جاری ڈبلیو ٹی اے ایونٹ میں کھیلے گئے کوارٹر فائنل راؤنڈ میں اٹلی کی کایا کنیپی نے شاندار کارکردگی کا مظاہرہ کرتے ہوئے بیلا روس کی اولگا گوور ٹسوا کو سٹریٹ سیٹس میں 7-5 اور 6-2 سے شکست دیکر ایونٹ کے سیمی فائنل کے لیے کوالیفائی کرلیا۔ ایک اور میچ میں ازبکستان کی نیگینا ایبدرائیموا عمدہ کھیل پیش کرتے ہوئے ہم وطن ازبکستان کی ایکگل ایمانمورا دووا کو سٹریٹ سیٹس میں 6-3 اور 6-3 سے ہرا کر ایونٹ کے ٹاپ فور کے لیے کوالیفائی کرلیا۔
APP
11.09.14
0186p.xml
تاشقند اوپن ٹینس،بوجانا نے ریڈوانسکا کو گھر کا راستہ دکھا دیا۔ ازبکستان کی نگینہ،اٹلی کی کیرن کینپ اور یوکرائن کی لیسیا نے فائنل فور کے لیے کوالیفائی کرلیا۔ پلسکو وا،زینگ ژی اور الیسن ہانگ کانگ اوپن کے تیسرے مرحلے میں پہنچ گئیں
تاشقند،ہانگ کانگ (سپورٹس ڈیسک) سربیا کی بوجانا جوانسکی،ازبکستان کی نگینہ،اٹلی کی کیرن کینپ اور یوکرائن کی لیسیا تاشقند اوپن ٹینس ٹورنامنٹ کے سیمی فائنل میں پہنچ گئیں۔تاشقند اوپن ٹینس کے پہلے کوارٹر فائنل میں سربیا کی بوجانا جوانسکی نے پولینڈ کی ارسلا ریڈ وانسکا کو چار چھ،چھ چار اور چھ تین سے زیر کر کے سیمی فائنل میں رسائی حاصل کی۔ازبکستان کی نگینہ نے اکگل کا قصہ سٹریٹ سیٹس میں چھ تین کے یکساں سکور سے تمام کر دیا۔،اٹلی کی کیرن کینپ نے بیلا روس کی اولگا کو سات پانچ اور چھ دو سے مات دے کر ایونٹ سے باہر کر دیا۔ایک اور میچ میں یوکرائن کی لیسیا نے روس کی کیسنیا پروک کوچار چھ،چھ چار اور سات پانچ سے ہرا کر فائنل فور میں جگہ بنا لی۔ادھر ہانگ کانگ اوپن ٹینس ٹورنامنٹ میں کیرولین پلسکووا،جینا سیپیلووااور زینگ ژی نےتیسرے مرحلے کیلئے کوالیفائی کر لیا۔ کیرولین پلسکووا نے مونیگا پیگ کو ہرا کر تیسرے مرحلے کیلئے کوالیفائی کر لیا۔ جینا سیپیلووا نے چین کی ین ژو کو چھ ایک اور چھ تین سے مات دیدی۔زینگ ژی نے ہم وطن کائی زینگ کو چھ ایک اور چھ چار سے ہرادیا۔الیسن وین نے ڈینیلا ہنچکووا کو ہرا دیا۔
daily_dunya
12.09.14